Source: http://zoj.sk/sk/dokumenty?start=30
Timestamp: 2018-02-24 19:44:51+00:00
Document Index: 6827086

Matched Legal Cases: ['súd ', 'súd ', 'súd ', 'súd ', 'súd ', 'súd ']

Uverejnené 11. december 2017
| dennikn.sk | DANIEL VRAŽDA | PIATOK 8. DECEMBRA 2017 17:12 |
Príbeh Júliusa Obrciana nie je o vyše 66-tisícovej nemajetkovej ujme, ale o strate zamestnania, diskriminácii a ponížení. Pätnásť rokov sa súdil a bojoval o spravodlivosť.
Keď Július Obrcian prvý raz rozprával svoj príbeh, mal päťdesiat rokov a bol na vrchole kariéry, ktorú mal v Harmaneckej jaskyni. Správca jaskyne energicky opisoval, ako sa mu zamestnávateľ pomstil výpoveďou za kritiku netransparentnosti.
V roku 2017 odchádzal zo súdnej siene dôchodca. Mierne zhrbený unavený víťaz s podlomeným zdravím rozprával, ako veril po celý čas, ale trvalo to veľmi dlho. Dnes má takmer 65.
Sudcovia teraz rozhodli, že jeho výpoveď bola neplatná a môže sa vrátiť do zamestnania. Zamestnávateľ mu musí vyplatiť ušlú mzdu, úroky aj trovy konania. Navyše nemajetkovú ujmu vyše 66-tisíc eur. Dôchodca hovorí, že z toho splatí pôžičky a dlhy. Náhrady sa domáhal ešte v časoch, keď sa u nás platilo v korunách.
Ústavný súd zopakoval, že prezident porušil práva kandidátov na ústavných sudcov
| dennikn.sk | Veronika Prušová | streda 6. decembra 2017 10:06 |
Kandidáti Eva Fulcová a Juraj Sopoliga majú dôvod na radosť. Foto - TASR
Prezident Andrej Kiska musí znovu rozhodnúť o vymenovaní troch ústavných sudcov. Vyberať musí z kandidátov, ktorých mu zvolil parlament. On ich doposiaľ odmietal, pretože sa o ústavné právo a ústavné súdnictvo vôbec nezaujímali.
Prezident Andrej Kiska pochybil, keď opakovane odmietol vybrať troch ústavných sudcov z kandidátov, ktorých mu navrhol parlament. Ústavný súd dnes opakovane potvrdil, že nevymenovaním porušil základné právo kandidátov na prístup k voleným a iným verejným funkciám za rovnakých podmienok.
Senát Ústavného súdu v zložení Peter Brňák, Milan Ľalík a Marianna Mochnáčová zároveň prikázal prezidentovi, aby opäť konal a rozhodol tak, že z dostatočného počtu kandidátov zvolených parlamentom vymenuje troch ústavných sudcov. Po troch rokoch by tak Ústavný súd konečne mal mať plný počet trinástich sudcov.
Ústavný súd dnes rozhodoval o sťažnostiach Evy Fulcovej, Miroslava Duriša, Juraja Sopoligu, Jána Bernáta a Jany Laššákovej. Prví traja si takýto verdikt vypočuli v Košiciach už v marci 2015, no prezident ich aj tak nevymenoval.
Autor je advokát, externý doktorand Katedry ústavného práva Právnickej Fakulty UK v Bratislave
I. senát Ústavného súdu v zložení Milan Ľalík, Peter Brňák a Marianna Mochnáčová. Foto – TASR
Senát Ústavného súdu bezprecedentne prekročil svoju právomoc, keď rozhodoval o otázkach, na ktoré sa ho nik nepýtal, a o osobách, ktoré sa na súd so svojimi sťažnosťami vôbec neobrátili.
Náš Ústavný súd už nejaký čas poskytuje účastníkom konania v politicky alebo inak citlivých veciach zvláštny druh právnej istoty, ktorú zvyknem nazývať právnou istotou „byzantsko-karpatského typu“. Robí to tak, že im dopraje luxus predvídateľnosti výsledku konania už v nasledujúci deň po podaní návrhu, a to podľa toho, ktorému sudcovi je príslušná vec pridelená ako spravodajcovi. Výsledok konania o ostatných sťažnostiach nevymenovaných kandidátov na ústavných sudcov bol teda v tomto zmysle predvídateľný už dlhší čas.
Nález I. senátu Ústavného súdu vyhlásený v stredu, ktorým sa toto konanie skončilo, však napriek tomu svojou „kvalitou“ prekvapil aj tých, ktorí v prípade určitého zloženia senátu už zo skúsenosti čakajú vždy len to najhoršie. Konkrétne mňa prekvapil najmä tým, že napriek všetkej mojej skepse som si až doteraz nevedel predstaviť, že by niekto zo súčasných ústavných sudcov dokázal s takou ľahkosťou zobrať titul najväčšej ústavnej perverznosti legendárnemu nálezu z pera sudcu Šafárika z neskorých 90. rokov minulého storočia, ktorým jeho senát odobril Mečiarove amnestie a založil to na dôvodoch po odbornej stránke veľmi mdlých aj na pomery svojej doby.
Budúcich sudcov zaskočili testy
| 05.12.2017; Hospodárske noviny; mut. , PRÁVO A JUSTÍCIA , s. 20; Daniel Arbet |
Písomná časť hromadného výberového konania nastolila otázku, ako by mal vhodný kandidát na talár vyzerať.
Bratislava ‑ Historicky prvým hromadným výberovým konaním sa nepodarilo obsadiť zamýšľaných 125 voľných sudcovských miest. Písomnú časť, ktorá sa konala minulý týždeň, totiž úspešne zvládlo len 35 uchádzačov o funkciu sudcu, teda približne pätina zúčastnených. Rezort spravodlivosti však znepokojený nie je. Podľa hovorcu rezortu Petra Bublu je dôležité, aby sa do sudcovského stavu dostávali naozaj kvalitní uchádzači.
Už pri predkladaní návrhu novely zákona o sudcoch a prísediacich ministerstvo spravodlivosti zdôrazňovalo, že kľúčovou otázkou je úroveň uchádzačov. "Aj keď sa ukazuje, že pre väčšinu bola latka nastavená relatívne vysoko, v tomto prípade to považujeme za niečo, čo je úplne namieste," povedal hovorca rezortu. "Napokon, v akej inej profesii by mali byť tie kritériá nastavené inak?" pýta sa Bubla. Kým úspešnosť vo výberových konaniach, pokiaľ ide o písomnú časť, bývala v minulosti pomerne vysoká, prvé hromadné výberové konanie bolo v tomto smere odlišné. Dôvodom sú nové podklady pre písomnú časť, ktoré vypracovala Justičná akadémia.
Uverejnené 01. december 2017
| Pravda, SITA 01.12.2017 07:00 |
Prvý hromadný konkurz na sudcov začal tento pondelok. Autor: Ivan Majerský, Pravda, Ivan Majersky
Prvý hromadný konkurz na sudcov sa pre viac ako štyri pätiny záujemcov neskončil dobre. Zo 190 ľudí, ktorí v pondelok absolvovali prvé písomné kolo, prešlo podľa neoficiálnych informácií 37. Podľa ministerstva spravodlivosti je to dôkaz kvality vybratých uchádzačov a vysokej latky na ich výber.
Definitívny počet úspešných ešte nie je známy. Na verejnosť zatiaľ preniklo, že s písomnými skúškami môže byť spokojných 37 záujemcov o sudcovský talár. Tí ešte prešli ústnymi pohovormi a psychotestmi.
Ministerka Lucia Žitňanská (Most-Híd) nebola z výsledku sklamaná. „V prvom rade nám záleží na kvalite uchádzačov, pretože je dôležité, aby sa do sudcovského stavu dostávali naozaj kvalitní uchádzači.
Toto sme hovorili od začiatku, už aj pri predkladaní návrhu,“ reagovala ministerka. Štátna tajomníčka ministerstva spravodlivosti Mária Kolíková uviedla, že asi polovica kandidátov vypadla už pri prvom písomnom teste.
Rozhoduje sa o tom, či Žitňanská zostane vo vláde. Madej tvrdí, že na Jankovskej koalícia nepadne
Písomnou časťou hromadného pohovoru o funkciu sudcu prešlo 35 záujemcov
SMER PODĽA PRÁVNIKA SAV ZNEUŽIL ZLE NASTAVENÝ SYSTÉM VOĽBY ÚSTAVNÝCH SUDCOV
Strana 7 z 433